ועדת החוקה, חוק ומשפט, כנסת 16, פרוטוקול מספר 606, 2005-11-02 09:30

מיכאל איתן: כי אני רוצה לעודד אנשים ללכת ללמוד.

יצחק לוי: אם מישהו יש 10 שנות לימוד והוא הולך להיבחן, הוא גאון במתמטיקה ועבר את הבחינות, למה לא?

מיכאל איתן: למה אתה לא קובע תעודת בגרות?

יצחק לוי: אני לא קובע.

מיכאל איתן: כל מקצוע קובע דרישות סף של השכלה.

רשף חן: האפשרות השנייה היא להגיד שאנחנו דורשים גם לימודים מסוימים.

רשף חן: דורשים השכלה מסוימת, ואולי צריך להגיד – במקום הסיפור של תעודת בגרות – סיים לימודים במוסד שמוכר לעניין הזה, ואז זה יהיה המוסד של המועצה, ואולי יכירו בקורסים שלהם כקורסים רלוונטיים.

רשף חן: מן הסתם יכירו בכל מי שסיים מוסד אקדמי.

רשף חן: אבל נושא הבגרות?

רשף חן: סיים, עמד בהצלחה בלימודים לעניין יועצי מס.

רשף חן: בחוק כרגע לא צריך כלום.

תמי סלע: כתוב בחינות.

רשף חן: אני לא חייב לעבור שום קורס.

רשף חן: אם אני שרברב, סיימתי בגרות ברמה נמוכה, לא למדתי בשום מקום – אני יכול לגשת לבחינות.

מיכאל איתן: הבעיה שלי היא כזאת: יש תעודת בגרות, נראה לי בסדר.

מיכאל איתן: חבר הכנסת גפני בא עם קבוצת אוכלוסייה מסוימת, ואני בטוח שיש שם רמת לימודים לא פחות טובה מאשר בבתי ספר תיכוניים אחרים, אולי הם גם ניגשים לבגרות.

מיכאל איתן: יש שתי אפשרויות: חשבתי שאם אגיד שאני מכיר בבתי ספר תיכוניים שבהם יש מגמות כאלה כשווי ערך לאפשר כניסה.

מיכאל איתן: אומרת תמי: יש פה בעיה, וזה נכון, לא יכול להיות שתהיה אפליה בין אדם שלמד בבית ספר תיכון שיש בו מגמה כזאת ואין לו תעודת בגרות; גם לשני אין תעודת בגרות, אבל הוא למד אותה מגמה בקורס.

מיכאל איתן: קיבלתי את זה.

מיכאל איתן: עכשיו אני צריך למצוא פתרון מכמה אפשרויות; אחת היא להגיד שאין אפשרות, שיעשו בגרות.

מיכאל איתן: אפשרות שנייה, להגיד: כתנאי סף אנחנו דורשים 12 שנות לימוד, תעודה שסיים בית ספר תיכון.

מיכאל איתן: אנחנו עדיין דורשים השכלה.

מיכאל איתן: ההנחה היא שאדם שלמד 12 שנות לימוד, והלך למסלול השכלה צבר השכלה.

רשף חן: באמת?

רשף חן: ולא עשה בגרות?

רשף חן: אם אתה לא עשית בגרות?

רשף חן: לא אומר שרכש השכלה.

מיכאל איתן: הוא לא עשה בגרות, אבל ישב 4 שנים ולמד שם משהו.

רשף חן: שיקבעו סט בחינות.

רשף חן: בסוף בית ספר יעבירו הבחינות.

רשף חן: יקבעו בחינות כניסה.

רשף חן: בית הספר יוכל לעשות את הבחינות.

משה גפני: זה בית הספר עושה.

רשף חן: שהבחינות יהיו מתואמות עם המועצה.

משה גפני: בוודאי, הבחינות מתואמות.

מיכאל איתן: המועצה לא תיתן בחינות במתמטיקה.

מיכאל איתן: בזה כן.

רשף חן: יש מנגנון דומה.

רשף חן: יש משפטנים שלומדים משפטים בחו"ל, הם לא זכאים להתחיל סטאז' בלי בחינות מקדימות בדיני ישראל.

רשף חן: מנגנון דומה לזה: אם אין לך בגרות, עליך לעבור בחינות מקדימות שהמועצה קובעת.

רשף חן: בתי הספר יעבירו את הבחינות במתימטיקה, בכלכלה, דברים בסיסיים.

רשף חן: גפני מסכים אתי.

רשף חן: זה רעיון טוב.

מיכאל איתן: זה לא רעיון טוב.

מיכאל איתן: לא אכפת לי שהם ייחשבו כמי שעברו את הבחינות.

מיכאל איתן: אני לא רוצה שהמועצה תתחיל להתעסק בקורסים פסיכומטריים.

משה גפני: המועצה בכל מקרה עושה בחינות.

מיכאל איתן: במקצוע הזה, כן, לא בכלכלה- -

משה גפני: בחינות במתימטיקה בית ספר עושה בלי יועצי המס.

מיכאל איתן: אני אסכים שזה יוכר, לא אכפת לי.

מיכאל איתן: אדם יכול לעבור תחליף לבגרות – המסיים עבר בחינות.

מיכאל איתן: אני לא רוצה מנגנון חדש.

יצחק לוי: תעודת בגרות היא לא בחוק.

יצחק לוי: כשהייתי שר חינוך שקלנו לבטל את הבגרות ולתת תעודה אחרת חלופית, כי זה חצי צחוק.

יצחק לוי: בגרות יכולה להיות במכרזים.

יצחק לוי: לא יכול להיות בחוק שמוסד קובע סף כניסה כי לתעודת בגרות אין מעמד בחוק.

יצחק לוי: אולי היא מוזכרת באיזשהו חוק, אבל באופן כללי היא לא מוזכרת בחוק.

יצחק לוי: גם אין חובה ששר חינוך צריך להגיש הצעת חוק לכנסת אם הוא רוצה לבטל.

תמי סלע: יש מקצועות שכן.

יצחק לוי: לדעתי, זה לא צריך להיות, כי אין לה ערך כמו דברים אחרים.

יצחק לוי: יש ילדים גאונים שהולכים לאוניברסיטה בלי בגרות.

יצחק לוי: יש גיל שמקבלים בלי תנאי סף.

יצחק לוי: מכיוון שלא מדובר במקצוע אקדמי, אסור לסבך את העניין, וצריך לפתוח הזדמנויות.

יצחק לוי: אני מציע להיות ממש מינימליסטים.

יצחק לוי: עזוב את כל הנושא של שנות לימוד.

יצחק לוי: יש מועצה שעורכת בחינות, תבקש את הבחינות האלה.

יצחק לוי: בתור מחוקק אל תיכנס מעבר למה שאתה רוצה להסדיר.

יצחק לוי: אתה לא רוצה להסדיר שהוא היה בגן, ולא שהוא קפץ לכיתה ג', ולא שהוא גמר בי"א.

משה גפני: אבל שיהיה ברמה.

יצחק לוי: אתה צריך להסדיר רמת הבחינות.

יצחק לוי: יכול למנות פיקוח כזה או אחר, הכל תמקד סביב הבחינה.

רשף חן: מה אתה רוצה, שהם יעשו בחינות במתמטיקה?

יצחק לוי: אני רוצה לא לסבך את החיים במקצוע שהוא לא אקדמי, אני רוצה שהתנאי יהיה הבחינות של המועצה.

תמי סלע: זה תנאי גם כך.

יצחק לוי: אני לא רוצה שום תנאי אחר.

יצחק לוי: במקצוע לא אקדמי צריך להקל.

יצחק לוי: כמו שיש אפשרות לילד ללמוד בבית, מותר לפי החוק שהורה יבקש היתר ללמד הילד שלו; כך יש אפשרות לאדם לקחת ללמוד את המקצוע שלו בבית, לקחת ספרים וללמוד.

יצחק לוי: למה לסבך מעבר לזה?

יצחק לוי: הוא יודע את המקצוע.

יצחק לוי: מה צריך בשביל זה?

יצחק לוי: פרקים במתימטיקה, בכלכלה – הכל יהיה במבחן.

מיכאל איתן: זה נכון לגבי כל מקצוע – משפטים, ראיית חשבון.

יצחק לוי: זה ההבדל בין מקצוע אקדמי ללא אקדמי.

יצחק לוי: מקצוע אקדמי – מועצה להשכלה גבוהה – הוא רואה את הדברים בצורה רחבה.

יצחק לוי: למקצוע אקדמי יש השלכות מחקריות, תארים, הוראה.

יצחק לוי: יש מקצועות לא אקדמיים; אחת שרוצה להיות שיננית, הולכת להיות עוזרת לרופא שיניים.

יצחק לוי: אני לא מבקש 12 שנות לימוד, לא בחוק.

יצחק לוי: יכול להיות שכן מבקשים ממנה, אבל זה לא כתוב בחוק ששיננית צריכה 12 שנות לימוד.

תמי סלע: יש מקצועות שכן כתוב בחוק.

יצחק לוי: אני מבקש להיות מינימליסטי בעניין הזה.

יצחק לוי: אותה מועצה שבוחנת- -

שוקי ויטה: מפקחת.

שוקי ויטה: לא בוחנת.

שוקי ויטה: החוק דן ביועצי מס מייצגים.

שוקי ויטה: כל אדם יכול לקרוא לעצמו יועץ מס ויכולים להתייעץ אתו.

שוקי ויטה: לא צריך אפילו תעודה של גן ילדים.

שוקי ויטה: כדי להיות יועץ מס מייצגים – כך היה בחוק – נדרשת רמה של ידיעות ושל הכרת חוקים - -

מיכאל איתן: ברור.

שוקי ויטה: - -כי הוא מייצג בפני רשויות המס.

שוקי ויטה: הייצוג עובר לצורך זה בחינה וגם גורר אחריו חבויות חוקתיות- -

מיכאל איתן: לכן הוא עובר הכשרה מקצועית.

שוקי ויטה: ההכשרה המקצועית מפוקחת והבחינות מפוקחות.

שוקי ויטה: לא יכול אדם שלמד מכונאות רכב ולהיות יועץ מס.

שוקי ויטה: כי צריך איזושהי רמה באזרחות.

שוקי ויטה: בהכשרה שלו הוא לא עובר הכשרה באזרחות.

רשף חן: אדם שלמד מסמ"ר במכונאות תעביר אותו מבחן באזרחות- -

יצחק לוי: תדרוש מה אתה רוצה במבחן.

יצחק לוי: אם אתה חושב שצריך אזרחות, תעשה בחינה באזרחות.

רשף חן: אבל מי שעבר בגרות, גם צריך בחינה באזרחות.

רשף חן: מי שעבר בגרות פטור מזה, ומי שלא, יעבור בחינות מקדימות באזרחות, במתמטיקה.

מיכאל איתן: יהיה ביזנס, עוד כמה אנשים ירוויחו.

מיכאל איתן: יהיה קורס הכנה לקורס ליועצי מס.

יצחק לוי: אתה נותן לו ספר עם החומר לבחינה.

יצחק לוי: מי שעבר בגרות, פטור מזה.

משה גפני: החוק הקיים קובע בניגוד לקודם, שתהיינה בחינות לייעוץ מס שאת התוכנית של הלימודים תעשה המועצה.

משה גפני: על פי ההצעה שלהם, אתה בא ואתה רוצה להיות יועץ מס.

משה גפני: בטופס כתוב: האם אתה בגיר, האם אתה תושב ישראל, אם אין עבירה שיש עמה קלון.

משה גפני: האם יש לך תעודת בגרות.

משה גפני: אז נותנים טופס נוסף.

משה גפני: אם יש לך תעודת בגרות אתה עובר רק 7 בחינות מתוך 8.

משה גפני: כתוב בחוק: עמד בבחינות.

רשף חן: איזה בחינות צריך לעבור מי שאין לו תעודת בגרות?

מיכאל איתן: גפני, לא הגעת לבעיה.

מיכאל איתן: הרי מה שיוצא זה שאדם עם תעודת בגרות ילך רק לבחינות הרזות של יועצי המס.

מיכאל איתן: אתה הולך נגד עצמך, כי כל הלימודים שלמדו שם, הם לא מוכרים, הם צריכים לבוא כאילו אין להם כלום.

משה גפני: כן.

רשף חן: למה?

רשף חן: לומדים אותם לימודים.

יצחק לוי: הייתי רושם בטופס במקום בחינת בגרות, 12 שנות לימוד.

יצחק לוי: אבל למה צריך את זה בחוק?

משה גפני: אני למדתי בבית יעקב.

משה גפני: מכיוון שאין לי תעודת בגרות, אין לי בעיה לעבור את הבחינה כי למדתי את זה.

מיכאל איתן: אבל כבר נבחנה.

משה גפני: זה פותר את הבעיה.

מיכאל איתן: זה לא הגיוני.

משה גפני: שתעבור בחינה.

מיכאל איתן: אחרי 5 שנים היא צריכה ללמוד מחדש.

מיכאל איתן: הבחינה שהיא עשתה צריכה להיות מוכרת, שוות ערך לבחינת הבגרות.

מיכאל איתן: האדם למד, למה אתה לא נותן קרדיט ללימודים שלו?

משה גפני: אני מסכים לזה.

משה גפני: זאת החמרה, ואני מסכים לה.

משה גפני: אני מסכים לבחינה.

מיכאל איתן: הבחינות אותן בחינות.

יצחק לוי: תכתוב 12 לימוד.

מיכאל איתן: אני מוכן גם בכלל בלי תעודה.

מיכאל איתן: רק רוצה לשקול.

מיכאל איתן: אני מבקש להעלות את כל האפשרויות.

מיכאל איתן: אחת היא שאדם יתקבל לקורס של המקצוע יועץ מס ללא שום דרישות מוקדמות מבחינת השכלה.

מיכאל איתן: כל אחד יכול לגשת.

מיכאל איתן: גרסה שנייה אומרת: צריך תעודת בגרות.

מיכאל איתן: זה הקיים.

מיכאל איתן: גרסה שלישית היא שלא צריך בגרות, אבל צריך תעודה שמצביעה על 12 שנות לימוד.

רשף חן: ומי שעשה בגרות בלי 12 שנות לימוד?

מיכאל איתן: בגרות או 12 שנות לימוד.

מיכאל איתן: אפשרות רביעית היא שהוא לא יכול לבוא עם סתם 12 שנות לימוד, אלא בתעודה הזאת שמגדירה 12 שנות לימוד יש אישור על לימודי המקצועות הבאים.

יצחק לוי: אף אחד לא תומך בזה.

יצחק לוי: היו”ר מיכאל איתן: אני תומך.

יצחק לוי: האפשרות החמישית: לא בא עם תעודת בגרות, יעבור בחינות מוקדמות בנושאים שתקבע המועצה.

יצחק לוי: בגרסה החמישית, תכתוב בגרות או 12 שנות לימוד.

מיכאל איתן: זה ברור, הוא לא בא עם כלום.

מיכאל איתן: מה שהצעת עכשיו זה הגרסה השלישית.

רשף חן: וריאציה על הגרסה החמישית: חייבים לעבור סט בחינות אבל למי שיש תעודת בגרות – פטור מכמה בחינות.

מיכאל איתן: אתה רוצה לעשות מהם (מועצת יועצי המס) אימפריה?

מיכאל איתן: מה שתחליטו מקובל עליי.

מיכאל איתן: יש כאן 5 גרסאות, אני מוכן לתמוך גם באחד, שזה שום דרישות מוקדמות כי אני לא רוצה שרירות לב; אני מוכן לתמוך ב-2, גם ב-3 וגם ב-4.

מיכאל איתן: זאת עמדתי.

מיכאל איתן: גם 5 מקובל עליי, אבל מוכן להצטרף לכל רוב שיהיה פה.

מיכאל איתן: ב-5 אני גם אצביע נגד.

יצחק לוי: מכיוון שאני עכשיו מנהל את הישיבה- -

תמי סלע: יש בתקנות יועצי השקעות ניסוח, שהוכח שעבר - -

רשף חן: מי שבא עם בגרות, פטור מכמה נושאים.

יצחק לוי: אני רוצה לשאול טנטטיבית אם יש אפשרות להתלכד סביב 5, וטיפה לנסח את זה.

יצחק לוי: בעיקרון מקבלים את אפשרות 5.

תמי סלע: הרעיון הוא שלאו דווקא המועצה תקיים את זה.

תמי סלע: איך זה יקרה בשטח לא נכתוב עכשיו בחוק.

תמי סלע: נכתוב או בגרות או שהביא תעודה שמוכיחה שעבר בחינות בנושאים מסוימים – או שנקבע בחוק או שייקבעו בתקנות.

תמי סלע: הרעיון הוא שלא יהיה מיסוי, אלא דברים – אנגלית, מבוא למשטר.

תמי סלע: כמו מה שאוניברסיטאות קובעות כתחליף לתעודת בגרות לאנשים למעלה מגיל 30– מבוא למתמטיקה, אנגלית, אשנב למשטר, מחשבים, ועוד כמה דברים.

יצחק לוי: אנחנו מתקבצים סביב סעיף 5.

יצחק לוי: אולי נכתוב דבר כללי ונפרט בתקנות.

יצחק לוי: העיקרון הוא שאפשר להיות יועץ מס בשני מסלולים: או מי שבא עם תעודת בגרות, ועובר את הבחינות המקצועיות; או מי שלא בא עם תעודת בגרות, וצריך בחינות מקדימות.

יצחק לוי: אתה מדבר מי קובע, מי עושה אץ הבחינות.

יצחק לוי: אם על זה הסכמנו, רק על זה דנים.

תמי סלע: רשות המסים העירה שיש מצבים שלאנשים יש תואר אקדמי ואין להם בגרות, למשל אנשים בגילאים יותר מבוגרים.

תמי סלע: ודאי תואר אקדמי יכול להיות תחליף.

תמי סלע: היום זה לא נמצא.

רשף חן: יכול להיות מישהו עם תואר אקדמי מחו"ל.

יצחק לוי: מוסכם.

יצחק לוי: האם את יכולה עכשיו להציע נוסח לסעיף הזה?

יצחק לוי: אני מציע שיהיה משהו יותר כללי ונפרט בתקנות.

תמי סלע: אפשר להגיד או בחינות שייקבעו בתקנות; או "עמד בבחינות שערכה המועצה- -

יעל ייטב: אנחנו לא רוצים לערוך את הבחינות, אנחנו לא יכולים לערוך את הבחינות.

משה גפני: אני רוצה להתקדם לניסוח.

משה גפני: אני מציע שיהיה "בגיר תושב ישראל, בעל תעודה אקדמית, תואר אקדמי או תעודת בגרות או עמד בבחינות שערכה המועצה.

משה גפני: "

רשף חן: אבל צריך להבין שזה בחינות מקדימות, בחינות סף.

משה גפני: או בחינות מקדימות שערכה המועצה.

יעל ייטב: לא שערכה.

תמי סלע: אבל זה לא התחום שלה בחינות באנגלית.

משה גפני: שקבעה המועצה.

יצחק לוי: סמינר בית יעקב יכול להמליץ לה כמו שכל בת עוברת את הבחינות האלה.

יצחק לוי: מי שהולך למגמת יועצי מס, יעשה את הבחינות האלה.

משה גפני: אני מסכים.

רשף חן: לגבי "קבעה וערכה".

רשף חן: סעיף 3 מדבר על בחינות שערכה המועצה, ולמרות זאת המועצה בפועל לא עורכת אלא מפקחת עליהן.

רשף חן: אני רוצה להגן על האינטרס של זה שלא רוצה ללמוד בבית יעקב.

רשף חן: הוא רוצה להיות יועץ מס, ואין לו תעודת בגרות, והוא רוצה לעמוד בבחינות.

רשף חן: הוא שואל: לאן אני הולך.

רשף חן: מישהו צריך לאפשר לו לעמוד בבחינות האלה.

משה גפני: הוא יכול ללכת למגמות של יועצי מס במכללות.

יצחק לוי: יפתחו קורסים צ'יק-צ'ק.

יצחק לוי: 20 קורסים כאלה, מיד אחרי שהחוק מתפרסם.

משה גפני: יש כבר.

רשף חן: היום המועצה עורכת את הבחינות.

רשף חן: עושים אותן אצלם ממש?

שוקי ויטה: כן.

רשף חן: לא במכללות?

שוקי ויטה: מה פתאום במכללות.

תמי סלע: הייתי מעדיפה שהנושאים ייקבעו בתקנות, כי אז יש פיקוח פרלמנטרי.

רשף חן: בסדר, שקבעה המועצה.

יצחק לוי: נושאים שייקבעו בתקנות על פי המלצת המועצה.

יצחק לוי: בהתייעצות, בתיאום.

יצחק לוי: בהתייעצות, בתיאום.

תמי סלע: זה גם התקנות שמובאות עכשיו לאישור.

יצחק לוי: אני מסכם.

יצחק לוי: אנחנו מדברים על תואר אקדמי, יהיה מדובר על הגבלה של חופש העיסוק, ואנחנו רוצים לראות את זה.

יצחק לוי: אנחנו לא רוצים שתעמיסו עליהם 50 נושאים.

יצחק לוי: הכנסת רוצה לראות מה אתם הולכים לדרוש מאנשים במקצוע הזה, אני לא רוצה שתעמיס לו קורס בצרפתית.

יצחק לוי: "תואר אקדמי, בגרות, או יעמוד בבחינות בנושאים שיקבע השר באישור ועדת החוקה".

יצחק לוי: אני מצביע על הסעיף הזה: תואר אקדמי, בעל בחינת בגרות או עמד בבחינות בנושאים שיקבע השר בהתייעצות עם המועצה ובאישור ועדת חוקה.

יעל ייטב: זה לא רק בנושאים, זה בבחינות שקבע השר.

יעל ייטב: שזה לא יהיה למשל אזרחות, ואז ישאלו שאלות של מה בכך.

יצחק לוי: מי בעד הנוסח?

יצחק לוי: תודה רבה.

יצחק לוי: גמרנו את החוק.

משה גפני: אני רוצה להודות לחבר הכנסת רשף חן.

משה גפני: פנו אליי כמה אנשים שהחלו את הלימודים בייעוץ מס לפני שנה, לפני כניסת החוק לתוקף, ועוד לא היה צורך בתעודת בגרות.

משה גפני: לפי הכללים הקודמים שהיו, היה כתוב: בעל השכלה תיכונית או בעל השכלה אחרת המספקת את דעת הנציב לעניין זה.

תמי סלע: מי שהתחיל ללמוד לפני שהחוק נכנס לתוקף אין לו בעיה.

משה גפני: אני אביא מקרים שלא מאפשרים?

שוקי ויטה: המועצה קיבלה החלטה שכל מי שהתחיל ללמוד, ואין לו תעודת בגרות לפני כניסת החוק לתוקף, וסיים את לימודיו תוך שלוש שנים מכניסת החוק לתוקף, לא יחול עליו החוק הזה.

יצחק לוי: יש הוראה כזאת בחוק, היא לא מספיק מדוקדקת, ככה מפרשים.

תמי סלע: יש סעיף כזה בחוק - סעיף 40(ג) לחוק הקיים אומר שמי שהחל לפני תחילת הלימודים לקראת בחינות ליועצי מס יוכרו לימודיו גם אם המוסד שבו החל ללמוד לא הוכר על-ידי המועצה.

תמי סלע: אתם רוצים שעכשיו נדון בתקנות?

יצחק לוי: תביאו תקנות מושלמות.

יעל ייטב: זה צריך לחכות לחוק שיעבור.

יעל ייטב: יש עכשיו תקנות בנושא אחר.

תמי סלע: התקנות היו בדיון הקודם.

תמי סלע: החוק מאפשר לקבוע חריגים לא לעניין הבגרות, אלא לעניין ההתמחות ולעניין הבחינות המקצועיות של יועצי המס.

תמי סלע: זה גם היה קודם, לפי פקודת מס הכנסה, ועכשיו לפי החוק החדש.

תמי סלע: בדיון הקודם היו דברים שהסכמנו לאשר, והיו דברים שלא, ועכשיו נראה מהי עמדת משרד האוצר.

תמי סלע: מה שלא היינו מוכנים לקבל, זה שמי שעשה בחינות מקבילות של רואי חשבון, אז הוא יהיה פטור מהבחינות המקבילות של יועצי מס- -

רשף חן: אפשר לעשות ראיית חשבון גם בלי תואר אקדמי?

תמי סלע: כן.

תמי סלע: אמרנו גם שמי שעבד 5 שנים ברשות המסים יוכל להיות פטור מהתמחות.

תמי סלע: יש מחלוקת לגבי הגדרת התפקידים שעשה ברשות.

תמי סלע: היו שני דברים שהתנגדנו להם: ראשית, מישהו שעבד 10 שנים ברשות המסים יוכל- -

רשף חן: בכל תפקיד?

רשף חן: גם אם הוא היה שומר בשער?

תמי סלע: ככה הם הביאו את זה אז.

תמי סלע: התנגדנו לזה גם בגלל ביקורת מאוד חריפה מצד מבקר המדינה על כך שזה היה ככה פעם ומינו אנשים שלא עברו את הבחינות, ואחרי שהם הגיעו ל- 10 שנים מינו אותם על-סמך 10 שנים ליועץ מס, והשתמשו בזה כפיצוי להסדר פרישה.

תמי סלע: זה קיבל תגובה מאוד חריפה ממבקר המדינה.

רשף חן: זה לא פותר מבחינות.

תמי סלע: 10 שנים פותר מהכול.

שוקי ויטה: מה פתאום, רק מהבחינות.

תמי סלע: או הייתה לו הכשרה מקבילה ועבד 10 שנים.

שוקי ויטה: אבל צריכה להיות לו תעודת בגרות.

תמי סלע: הבחינות אלה הבחינות המקצועיות.

תמי סלע: הייתה הוראת מעבר שגם לה התנגדנו, ואנחנו מוכנים לשקול לפחות מבחינת הייעוץ המשפטי.

תמי סלע: ההוראה באה לשמור על המצב שהיה קיים קודם; היו אנשים ש מכיוון שהם עבדו ברשות המסים לא נתנו להם תעודת ייעוץ מס מכיוון שהם היו עדיין ברשות המסים, ואי-אפשר לתת להם לייצג בפני רשויות המס כשהם עדיין עובדי הרשות.

תמי סלע: אבל מבחינת התקנות הקודמות הם היו כשירים.

יצחק לוי: למה הטופס הזה?

תמי סלע: השאלה היא האם יש הסכמה לשלכם בפעם השנייה?

שוקי ויטה: לגבי מי שעמד בבחינות בחשבונאות ובבחינות מקבילות – אין לנו ויכוח; לגבי הסעיף השלישי אני לא מבין למה יש התנגדות של הייעוץ המשפטי, משום שמדובר באנשים שעובדים ברשות המסים, מייצגים את המדינה מול יועצי המס בדיונים- -

תמי סלע: יש ב-3 שני חלקים: חלק אחד זה שמי שעבד 5 שנים, עבר הבחינות - אפשר להכיר בזה התמחות.

תמי סלע: לזה אנחנו מסכימים.

תמי סלע: הדבר היחיד שאנחנו מבקשים זה להגדיר באיזה תפקיד הוא עבד.

שוקי ויטה: מה זה חשוב לך מה הוא עשה?

שוקי ויטה: את מפקחת אחרי מישהו שעושה משהו במשרד יועצי מס?

שוקי ויטה: מה את רוצה ממנו?

שוקי ויטה: הוא עמד בבחינות, 5 שנים.

שוקי ויטה: אדוני היושב ראש, אדם שעמד בבחינות ועובד במשרד ייעוץ מס - -

תמי סלע: גם בחוק אני דורשת חוץ מהבחינות התמחות.

תמי סלע: התמחות צריכה אצל מישהו שהוא יועץ מס, וגם העבודה צריכה להיות רלוונטית.

שוקי ויטה: אבל מי שעמד בבחינות עובד במשרד יועצי מס, אנחנו בודקים אם הוא עושה ציפורניים בבוקר?

תמי סלע: הוא חייב לעשות התמחות.

יצחק לוי: סלח לי, המנחה את המתמחה, אחראי על ההתמחות.

יצחק לוי: בסעיף 3 מדברים על תחליף להתמחות, אתה לא מדבר על התמחות.

יצחק לוי: אתה אומר שזאת עבודה ברשות המסים.

יצחק לוי: האם אתה מגדיר כל תפקיד שבעולם ברשות המסים, או שאתה מגדיר תפקידים מסוימים, רמות מסוימות של תפקיד.

שוקי ויטה: כמו שאתה לא מגדיר ליועץ מס שעושה התמחות- -

יצחק לוי: זאת לא התמחות.

יצחק לוי: אתה רוצה תכתוב התמחות, אז יחולו כל כללי ההתמחות.

יצחק לוי: פה זה תחליף.

תמי סלע: לא להגדיר תפקידים מסוימים זה קשה, אלא להגיד תפקיד שכולל עיסוק משמעותי בתפקידים שעליהם יש הבחנות של יועצי מס ומפורט בתקנות מה הנושאים שדורשים עליהם את הבחינה.

תמי סלע: אם רק הבחינות מספיקות, אפשר לוותר על התמחות.

שוקי ויטה: יש לנו קשיים תקציביים לקחת אנשים שיעברו בחינות של יועצי מס ולהעביר אותם קורס מפקחים.

שוקי ויטה: יכול להיות שאגף תקציבים לא יאשר לנו לפתוח קורס ליועצי מס.

שוקי ויטה: הוא לא יכול לקבל הסמכה להיות מפקח גם אם עבר קורס של יועצי מס.

תמי סלע: אז אני לא אומרת רק מפקח.

תמי סלע: אני אומרת, מישהו שעבד בתפקיד שכולל עיסוק בנושאים הרלוונטיים שמפורטים בתקנות של יועצי המס:

תמי סלע: הנהלת חשבונות, ידיעה מסחרית, ביקורת חשבונות.

תמי סלע: יש שלוש פסקאות של נושאים.

שוקי ויטה: אנחנו ניקח מישהו שעבר קורס יועצי מס ונעשה אותו נהג?

שוקי ויטה: לא.

שוקי ויטה: אנחנו נכשיר אותו לתחום העבודה שהוא עובד.

תמי סלע: אי אפשר לסמוך על זה.

תמי סלע: גם לאור הפרקטיקה שהייתה.

יצחק לוי: אני מציע להשאיר את זה לישיבה אחרת.

יצחק לוי: תשבו יחד ותביאו הצעה מוסכמת.

יעל ייטב: אנחנו מסכימים כמעט על הכול.

יעל ייטב: למה לא הוראת מעבר?

שוקי ויטה: אנחנו איבדנו את זה 5 שנים.

שוקי ויטה: פה עשינו את תחליף ההתמחות 5 שנים, פי 5 ממה שצריך יועץ מס במגזר הפרטי.

רשף חן: אם הוא עבר בחינות, מה הבעיה?

יצחק לוי: אז לא צריך התמחות.

שוקי ויטה: איזה תפקיד ייעשה ביועצי המס?

שוקי ויטה: ברור שיעשה תפקיד רלוונטי.

שוקי ויטה: יש פה התעקשות.

שוקי ויטה: אנחנו יכולים לאמן את האנשים שלנו - -

יצחק לוי: אני ממלא מקום, את הדיון התחיל היושב ראש.

יצחק לוי: לא הייתה פשרה והבנה, אני מבין מה רוח הדברים.

יצחק לוי: תשבו ביניכם, תגיעו לדבר מוסכם.

יצחק לוי: תודה רבה.